**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ԱՊՐԻԼԻ 19-Ի N 496-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ** ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ՆԵՐԿԱՅԱՑՐԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆՆԵՐԻ ՄԱՍԻՆ

|  |  |  |
| --- | --- | --- |
| 1. **«Էլեկտրոնային կառավարման ենթակառուցվածքների ներդրման գրասենյակ» ՓԲԸ** | | **05.01.2021թ.** |
| **N 1617** |
| 1. Առաջարկում ենք Նախագծում հստակեցնել և առավել մանրամասնել նախատեսված հարկային պարտավորությունների վճարման ձևերն ու միջոցները։ Մասնավորապես՝ Նախագծի 1-ին կետով սահմանվել են վճարման ձևեր (Անկանխիկ ձևով, կանխիկ ձևով, միկրոպրոցեսորային պլաստիկ քարտերի կիրառմամբ, կապի ձեռնարկության միջոցով), որոնց տարանջատումը հստակեցման կարիք ունի, քանի որ պլաստիկ քարտի միջոցով վճարումը արդեն իսկ անկանխիկ վճարում է, իսկ կապի ձեռնարկության միջոցով վճարումը կարող է իրականացվել կանխիկ ձևով։ Ընդ որում՝ Նախագծի 3-րդ կետով վճարման պահի սահմանման մանրամասներ են ներկայացված միայն կանխիկ և անկանխիկ վճարումների համար։ | 1.Ընդունվել է:  Նախագծում կատարվել են փոփոխություններ` տարանջատվել են ձևերը և միջոցները: | |
| 2. Նախագծի 2-րդ կետով փաստացիորեն նախատեսված են միայն առևտրային բանկերի, տերմինալների և e-payments.am կայքի միջոցով կատարված վճարումները կատարված լինելու մասին հաստատման միջոցներ հանդիսացող փաստաթղթերը և տեղեկությունները։ Այնինչ վճարումներ կարող են նախատեսվել և իրականացվել նաև ֆինանսական ծառայություններ մատուցող այլ կազմակերպությունների, էլեկտրոոնային դրամապանակների, ինչպես նաև հանրային ծառայությունների միասնական գրասենյակների միջոցով։ | 2.Ընդունվել է:  Նախագծում կատարվել են համապատասխան փոփոխություններ: | |
| Հաշվի առնելով վերոգրյալը, ինչպես նաև այն, որ պետական մարմինների էլեկտրոնային կառավարման համակարգերի աճին զուգընթաց անհրաժեշտություն է առաջանում հստակեցնելու այլ համակարգերի հետ, այդ թվում՝ ֆինանսական ծառայություններ մատուցող կազմակերպությունների, վճարահաշվարկային գործող համակարգերի փոխկապակցման մեխանիզմները, առաջարկում ենք շահակիր գերատեսչությունների հետ համատեղ քննարկել գանձապետական հաշվեհամարներին փոխանցումների մեխանիզմները կարգը առանձին իրավական ակտով ամրագրելու հարցը։  Հայտնում ենք մեր պատրաստակամությունը ակտիվ աջակցելու նախագծի իրականացմանը: | Ընդունվել է ի գիտություն: | |
| 1. **ՀՀ Ֆինանսների նախարարություն** | | **13.01.2021թ.** |
| **N 01/2-4/142-2021** |
| Դիտո­ղություններ և առա­ջար­կու­թյուն­ներ չկան | Ընդունվել է ի գիտություն: | |
| 1. **ՀՀ էկոնոմիկայի նախարարություն** | | **13.01.2021թ.** |
| **N 07/200-2021** |
| Առարկություններ և առաջարկություններ չունենք | Ընդունվել է ի գիտություն: | |
| 1. **ՀՀ արդարադատության նախարարություն** | | **11.03.2021թ.** |
| **N 01/27.2/4928-2021** |
| 1. «Հայաստանի Հանրապետության կառավարության 2012 թվականի ապրիլի 19-ի N 496-Ն որոշման մեջ լրացումներ կատարելու մասին» Հայաստանի Հանրապետության կառավարության որոշման նախագծով առաջարկվում է կատարել լրացումներ:   Այս առումով հարկ ենք համարում անդրադառնալ«Նորմատիվ իրավական ակտերի մասին» օրենքի 13-րդ հոդվածի 1-ին մասի դրույթներին, համաձայն որոնց՝ ենթաօրենսդրական նորմատիվ ***իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:***  ՀՀ Սահմանադրության 6-րդ հոդվածի 2-րդ մասի համաձայն***՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր:***  Տվյալ դեպքում Հայաստանի Հանրապետության կառավարության 2012 թվականի ապրիլի 19-ի N 496-Ն որոշման նախաբանում որևէ իրավական ակտի հղում կատարված չէ:  Ելնելով վերոգրյալից առաջարկում ենք որոշման նախաբանում հղում կատարել այն իրավական ակտին, որով ՀՀ կառավարությունը լիազորվել է ընդունելու հիշյալ որոշումը: | 1. Ընդունվել է մասնակի:   «Հայաստանի Հանրապետության կառավարության 2012 թվականի ապրիլի 19-ի N 496-Ն որոշման մեջ լրացումներ կատարելու մասին» Հայաստանի Հանրապետության կառավարության որոշման նախագծի նախաբանը խմբագրվել է, իսկ ինչ վերաբերում է ՀՀ կառավարության 2012 թվականի ապրիլի 19-ի թիվ 496-Ն որոշման նախաբանում փոփոխություն կատարելուն, ապա հայտնում ենք, որ այն ընդունվել է մինչև գրությամբ նշված Սահմանադրության 6-րդ հոդվածի 2-րդ մասով սահմանված կարգավորումների և «Նորմատիվ իրավական ակտերի մասին» օրենքի ուժի մեջ մտնելը: | |
| 1. Նախագծի 1-ին կետի 1-ին ենթակետով առաջարկվում է Հայաստանի Հանրապետության կառավարության 2012 թվականի ապրիլի 19-ի N 496-Ն որոշման մեջ լրացնել նոր 1.1-ին կետ, արդյունքում նախատեսելով, որ Եվրասիական տնտեսական միության մաքսային օրենսգրքի, ՀՀ հարկային օրենսգրքի, «Մաքսային կարգավորման մասին» ՀՀ օրենքի և «Պետական տուրքի մասին» ՀՀ օրենքի համաձայն մաքսային մարմիններին վճարման ենթակա մաքսատուրքի, ավելացված արժեքի հարկի, ակցիզային հարկի, ***մաքսային գործառնությունների իրականացման համար գանձվող պետական տուրքի***, հատուկ, հակագնագցման ու փոխհատուցման տուրքերի, բնապահպանական հարկի և ճանապարհային հարկի, ինչպես նաև դրանց նկատմամբ հաշվարկված տոկոսների ու տույժերի, մաքսային կանոնների խախտումների համար առաջացած տուգանքների (այսուհետ՝ Վճարներ) իրավաբանական և ֆիզիկական անձանց վճարման պարտավորությունը համարվում է կատարված նաև այն դեպքում, երբ դրանց վճարումն իրականացվել է պետական վճարումների էլեկտրոնային համակարգով։   Տվյալ պարագայում հարկ ենք համարում նշել, որ Հայաստանի Հանրապետության կառավարության 2012 թվականի ապրիլի 19-ի N 496-Ն որոշման 1-ին կետն արդեն իսկ նախատեսում է, որ Հայաստանի Հանրապետության օրենսդրությամբ պետական տուրքի վճարման պարտավորությունը համարվում է կատարված նաև այն դեպքում, երբ դրա վճարումն իրականացվել է պետական վճարումների էլեկտրոնային համակարգով:  Ուստի նկատի վերոգրյալը՝ առաջարկում ենք Նախագծի 1-ին կետի 1-ին ենթակետով Հայաստանի Հանրապետության կառավարության 2012 թվականի ապրիլի 19-ի N 496-Ն որոշման (այսուհետ նաև՝ Որոշում) մեջ լրացվող նոր 1.1-ին կետը վերանայել՝ դիտարկելով Որոշման 1-ին կետում ամրագրված կարգավորումների համատեքստում:  Բացի այդ, Նախագծի 1-ին կետի 1-ին ենթակետում «1.1-րդ կետով» բառերն անհրաժեշտ է փոխարինել «1.1-ին կետ» բառերով: | 1. Ընդունվել է:   Նախագծում կատարվել են համապատասխան փոփոխություններ: | |
| 1. Նախագծի 1-ին կետի 1-ին ենթակետով Որոշման մեջ լրացվող նոր 1.1-ին կետում «ՀՀ հարկային օրենսգիրք» բառերն անհրաժեշտ է փոխարինել «Հայաստանի Հանրապետության հարկային օրենսգիրք» բառերով:   Բացի այդ, հիմք ընդունելով «Նորմատիվ իրավական ակտերի մասին» օրենքի 18-րդ հոդվածի 3-րդ մասի պահանջները՝ Նախագծի 1-ին կետի 1-ին ենթակետով Որոշման մեջ լրացվող նոր 1.1-ին կետում «Մաքսային կարգավորման մասին», «Պետական տուրքի մասին» բառերից հետո նշված «ՀՀ» բառն անհրաժեշտ է հանել: | 1. Ընդունվել է:   Նախագծում կատարվել են համապատասխան փոփոխություններ: | |
| 1. Նախագծի 2-րդ կետով առաջարկվում է նախատեսել, որ նույն որոշումն ուժի մեջ է մտնելու նույն որոշմամբ սահմանված գործառնությունների իրականացման համար անհրաժեշտ էլեկտրոնային համակարգի գործարկման օրվանից, բայց ոչ ուշ, քան 2021 թվականի մարտի 1-ը:   Այս առումով հարկ ենք համարում նշել, որ Նախագծի 2-րդ կետով նախատեսված որոշման ուժի մեջ մտնելու ժամկետն անհրաժեշտ է վերանայել:  Նույն դիտարկումը վերաբերելի է նաև «Մաքսային մարմիններին վճարման ենթակա մաքսատուրքը, ավելացված արժեքի հարկը, ակցիզային հարկը, մաքսային գործառնությունների իրականացման համար գանձվող պետական տուրքը, հատուկ, հակագնագցման ու փոխհատուցման տուրքերը, բնապահպանական հարկը և ճանապարհային հարկը, ֆիզիկական անձանց կողմից անձնական օգտագործման ապրանքների համար մաքսային մարմիններին վճարվող միասնական դրույքաչափերով և միագումար մաքսային վճարի ձևով վճարվող մաքսատուրքը և հարկերը, ինչպես նաև դրանց նկատմամբ հաշվարկված տոկոսները ու տույժերը, մաքսային կանոնների խախտումների համար առաջացած տուգանքները վճարելու ձևերը ու միջոցները, ինչպես նաև դրանք վճարելու պարտավորությունը կատարելու պահը (վճարելու օրը) սահմանելու մասին» Հայաստանի Հանրապետության կառավարության որոշման նախագծի 5-րդ կետին: | 1. Ընդունվել է:   Նախագծում կատարվել են համապատասխան փոփոխություններ: | |
| 1. **ՀՀ Վարչապետի աշխատակազմի իրավաբանական վարչության եզրակացություն** | | **22.04.2021թ.** |
| **N 02/16.20/12560-2021** |
| Նախագծի նախաբանում նշված չէ Սահմանադրության կամ օրենքի այն դրույթը, որը կառավարությանը լիազորում է ընդունել սույն որոշման նախագիծը, ինչը հակասում է Սահմանադրության 6-րդ հոդվածի 2-րդ մասին, ըստ որի՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Միևնույն ժամանակ, «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր: | Ընդունվել է ի գիտություն:  Նախագծով նախատեսվում է լրացումներ կատարել արդեն իսկ գործող Հայաստանի Հանրապետության կառավարության 2012 թվականի ապրիլի 19-ի N 496-Ն որոշման մեջ, քանի որ, նշված որոշման համաձայն է ներդրվել և գործարկվել պետական վճարումների էլեկտրոնային համակարգը, ուստի նախագծով նախատեսվող` մաքսային վճարների էլեկտրոնային վճարումը պետական վճարումների էլեկտրոնային համակարգի միջոցով կազմակերպելու նպատակով անհրաժեշտություն է առաջացել լրացումներ կատարել նշված որոշման մեջ:  Մյուս կողմից, հայտնում ենք, որ նշված որոշումը ընդունվել է մինչև ՀՀ Սահմանադրության ուժի մեջ մտնելը (22.12.2015թ.), ինչպես նաև Նախագծի նախաբանում հղում է կատարվել ՀՀ Սահմանադրության 146-րդ հոդվածին: | |

|  |  |  |
| --- | --- | --- |
| 1. **ՀՀ Կենտրոնական բանկ** | |  |
|  |
| Առաջարկություններ չունեն: | Ընդունվել է ի գիտություն | |